Gradonačelnik

KLASA:363-01/18-09/03

URBROJ: 2117/01-01-18-2

Dubrovnik, 11. siječnja 2018.

Na temelju članka 179. Zakona o održivom gospodarenju otpadom („Narodne novine“ br. 94/13. i 73/17.), članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst i 9/15.), gradonačelnik Grada Dubrovnika donosi sljedeći

Z A K L J U Č A K

1. Utvrđuje se Prijedlog Odluke o izmjenama i dopunama Odluke o komunalnom redu i upućuje se Gradskom vijeću Grada Dubrovnika na raspravljanje i donošenje.
2. Tekst Prijedloga Odluke iz točke 1. Zaključka čini sastavni dio Zaključka.
3. Izvjestitelj u ovoj točki bit će Privremeni pročelnik Zlatko Uršić.

Gradonačelnik

Mato Franković

DOSTAVITI:

1. Služba Gradskog vijeća, ovdje,
2. Upravni odjel za komunalne djelatnosti i mjesnu samoupravu, ovdje,
3. Pismohrana

Upravni odjel za komunalne djelatnosti i mjesnu samoupravu

KLASA: 363-01/18-09/03

URBROJ: 2117/01-03-18-1

Dubrovnik, 11. siječnja 2018.

GRADONAČELNIK GRADA DUBROVNIKA

o v d j e

Predmet: Prijedlog zaključka o utvrđivanju Prijedloga Odluke o izmjenama i dopunama

Odluke o komunalnom redu

Zakon o održivom gospodarenju otpadom (dalje u tekstu : Zakona) donesen je u srpnju 2013. i koji je stupio na snagu 23. srpnja 2013. godine, nakon čega je tijekom 2017. uslijedila njegova izmjena i dopuna.

Na temelju članka 29. Zakona Vlada Republike Hrvatske je donijela Uredbu o gospodarenju komunalnim otpadom (dalje u tekstu: Uredba) koja je stupila na snagu 1. studenoga 2017. godine.

Prema Zakonu i Uredbi, a radi uspostave sustava održivog gospodarenja komunalnim otpadom predstavnička tijela jedinica lokalne samouprave dužna su donijeti odgovarajuće normativne akte glede načina i uvjeta pružanja javne usluge prikupljanja komunalnog otpada, glede mjera za sprečavanje nepropisnog odbacivanja komunalnog otpada te akt o usklađivanju općeg akta o komunalnom redu sa odredbama Zakona.

U svezi iznesenoga, a na temelju članka 179. Zakona o održivom gospodarenju otpadom („Narodne novine“ br. 94/13. i 73/17.), članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst i 9/15.), predlaže se sljedeći

Z A K L J U Č A K

1. Utvrđuje se Prijedlog Odluke o izmjenama i dopunama Odluke o komunalnom redu i upućuje se Gradskom vijeću Grada Dubrovnika na raspravljanje i donošenje.
2. Tekst Prijedloga Odluke iz točke 1. Zaključka čini sastavni dio Zaključka.
3. Izvjestitelj u ovoj točki bit će privremeni pročelnik Zlatko Uršić.

Privremeni pročelnik

Zlatko Uršić, dipl. iur.

DOSTAVITI:

1. Gradonačelnik Grada Dubrovnik, ovdje
2. Evidencija
3. Pismohrana

Na temelju članka 179. stavka 8. Zakona o održivom gospodarenju otpadom („Narodne novine“, br. 94/13. i 73/17.) i članka 32. Statuta Grada Dubrovnika („Službeni glasnik Grada Dubrovnika“, broj: 4/09., 6/10., 3/11., 14/12., 5/13., 6/13. – pročišćeni tekst i 9/15.), Gradsko vijeće Grada Dubrovnika na \_\_\_ sjednici, održanoj \_\_\_\_\_\_\_\_\_ 201\_. donijelo je

O D L U K U

o izmjenama

Odluke o komunalnom redu

Članak 1.

U Odluci o komunalnom redu („Službeni glasnik Grada Dubrovnika“, broj: 10/09., 2/10., 6/11., 2/12., 5/14., 8/14., 8/14., 19/15. i 10/16.),(dalje: Odluka) u članku 69. stavku 1. riječ: „gradonačelnik“ zamjenjuje se riječima: „ Gradsko vijeće“.

Članak 2.

U Odluci u članku 74. stavku 1. riječi.“ komunalnog i glomaznog otpada, te“ - brišu se.

Članak 3.

U Odluci u naslovu glave IV riječi: „i zbrinjavanje komunalnog otpada“ - brišu se.

U Odluci u članku 75. stavku 1. alineje 3. i 4. - brišu se.

Članak 4.

U Odluci u članku 76. stavku 1. riječi:“ i obvezni su se koristiti uslugama javne komunalne službe.“ - brišu se.

Članak 5.

U Odluci podnaslov: „3. Odvoz i zbrinjavanje komunalnog i glomaznog otpada“ i članci 88.- 106. - brišu se.

Članak 6.

U Odluci u članku 125. stavku 1. točka 14. - briše se.

Članak 7.

Ova odluka stupa na snagu osmog dana od dana objave u Službenom glasniku Grada Dubrovnika, a primjenjivat će se od dana kada se ispune tehničko-tehnološki uvjeti naplate odvoza otpada po volumenu na području Grada Dubrovnika i kada Davatelj usluge započne sa upravljanjem istima, a najkasnije do 1. studenoga 2018. godine.

Predsjednik Gradskog vijeća

Marko Potrebica

**O b r a z l o ž e n j e**

PRAVNA OSNOVA

Zakon o održivom gospodarenju otpadom (dalje u tekstu : Zakona) donesen je u srpnju 2013. i koji je stupio na snagu 23. srpnja 2013. godine, nakon čega je tijekom 2017. uslijedila njegova izmjena i dopuna.

Na temelju članka 29. Zakona Vlada Republike Hrvatske je donijela Uredbu o gospodarenju komunalnim otpadom (dalje u tekstu: Uredba) koja je stupila na snagu 1. studenoga 2017. godine.

Prema Zakonu i Uredbi, a radi uspostave sustava održivog gospodarenja komunalnim otpadom predstavnička tijela jedinica lokalne samouprave dužna su donijeti odgovarajuće normativne akte glede načina i uvjeta pružanja javne usluge prikupljanja komunalnog otpada, glede mjera za sprečavanje nepropisnog odbacivanja komunalnog otpada te akt o usklađivanju općeg akta o komunalnom redu sa odredbama Zakona.

Na temelju članka 179. st. 8. Zakona, predložena je Odluka o izmjenama Odluke o komunalnom redu Grada Dubrovnika.

SADRŽAJ ODLUKE

Kako je odredbama Zakona i Uredbe uređen način pružanja javnih usluga prikupljanja miješanog komunalnog otpada, te prikupljanja biorazgradivog komunalnog otpada usklađenje Odluke o komunalnom redu pretpostavlja brisanje odredaba o skupljanju, odvozu i postupanju sa skupljenim komunalnim otpadom koje su bile donesene na temelju Zakonu o komunalnom gospodarstvu.

Slijedom iznesenoga, predloženom Odlukom, odredbe u 3. podnaslovu Odluke o komunalnom redu „Odvoz i zbrinjavanje komunalnog i glomaznog otpada“, članci 88. – 106. Odluke o komunalnom redu brišu se, kao i pojedini dijelovi članaka 74., 75., 76. i 125. Odluke o komunalnom redu.